b'\n_START_ARTICLE_\nNikkende skovranke\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst lysegr\xc3\xb8n, men skifter senere over til lysebrun. Til sidst er den opspr\xc3\xa6kkende og gr\xc3\xa5brun. Knopperne er modsatte og lyst gr\xc3\xa5lige. Bladene er sammensatte med 7-9 ovale sm\xc3\xa5blade. Hvert sm\xc3\xa5blad er dybt tandet til n\xc3\xa6sten trekoblet. Oversiden er m\xc3\xb8rkegr\xc3\xb8n, mens undersiden er lysegr\xc3\xb8n._NEWLINE_Blomstringen sker i august-september, hvor blomsterne sidder mange sammen i oprette, endestillede stande. De enkelte blosmter er nikkende og r\xc3\xb8rformede med fire gulhvide kronblade. Planten danner normalt ikke modent fr\xc3\xb8 i Danmark._NEWLINE_Rodnettet best\xc3\xa5r af mange, h\xc3\xb8jtliggende og b\xc3\xb8jelige r\xc3\xb8dder._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 6 x\xc2\xa0? m (50 x 10 cm/\xc3\xa5r). M\xc3\xa5lene kan anvendes ved udplantning.'